SAN FERNANDO CITY, La Union - Burburtsa pay laeng kadagiti otoridad no ania ti pakabigbigan ti bangkay ti lalaki a nasarakan iti karuotan a paset ti kalsada idiay Sto. Tomas, La Union.
Segun kadagiti residente iti nadakamat a barangay, naklaatda laengen idi masarakan ti bangkay nga agtayag iti 5 ft. 4 inches, mapatta-patta nga agtawen iti 35-40, ken nakasuot iti purawa t-shirt, shorts ken blue a tsinelas.
Gapu iti daytoy, kinuna ni Pol. Senior Insp. Garry Casem, hepe ti Sto. Tomas PNP a maipasidong iti otopsia ti bangkay tapno maamuan no ania ti rason ti ippusayna.
Daytoy ket kalpasan a nasarakan ti litem ken dunor iti nagduduma a paset ti bagina ti nasao a bangkay.
Maibagbaga a kanayon nga agkatang-katang iti palengke ti biktima nga addaan iti sagubanit iti panunot.
ilo_Latn ilo_Latn ilo_Latn ilo_Latn ilo_Latn